CELEX: 62021TN0790
Language: hr
Date: 2021-12-22 00:00:00
Title: Predmet T-790/21: Tužba podnesena 22. prosinca 2021. – PL/Komisija

14.2.2022   
            
            
               HR
            
            
               Službeni list Europske unije
            
            
               C 73/58
            
         
      Tužba podnesena 22. prosinca 2021. – PL/Komisija
      (Predmet T-790/21)
      (2022/C 73/73)
      Jezik postupka: francuski
      
         Stranke
      
      
         Tužitelj: PL (zastupnik: N. de Montigny, odvjetnica)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku o rasporedu od 16. veljače 2021. Glavne uprave za ljudske resurse i sigurnost;
               
            
                  —
               
               
                  poništi, prema potrebi, odluku o odbijanju njegove žalbe podnesene na temelju članka 22.c od 16. rujna 2021.;
               
            
                  —
               
               
                  proglasi i utvrdi Komisijin propust poduzimanja mjera za provedbu presuda Općeg suda od 15. travnja 2015. i 13. prosinca 2018. u skladu s njihovim obrazloženjima i Komisijinu povredu pravomoćnosti;
               
            
                  —
               
               
                  naloži Komisiji plaćanje 250 000 eura na ime naknade pretrpljene imovinske štete i 100 000 eura na ime naknade pretrpljene neimovinske štete;
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog temelji se na nenadležnosti upravnog tijela koje je odbilo tužiteljevu žalbu.
               
            
                  2.
               
               
                  Drugi tužbeni razlog temelji se na povredi članka 266. UFEU-a, pravomoćnosti, načela zabrane retroaktivnosti i zlouporabi postupka, povredi postupovnih jamstava, povredi prava na odgovarajuće saslušanje u skladu s ciljem tog prava. Taj je tužbeni razlog podijeljen na tri dijela:
                  
                              —
                           
                           
                              prvi dio temelji se na povredi tužiteljevih prava obrane, prava na saslušanje, izostanku upravne istrage, povredi načela kontradiktornosti i načela jednakosti oružja, povredi članka 41. Povelje Europske unije o temeljnim pravima i prava na dobru upravu te nepoštovanju razumnog roka;
                           
                        
                              —
                           
                           
                              drugi dio temelji se na priznanju izostanka poštovanja postupovnog cilja i zlouporabi postupka, nepoštovanju dužnosti brižljivog postupanja i zaštite informatora;
                           
                        
                              —
                           
                           
                              treći dio temelji se na povredi načela i pravila o retroaktivnosti i pratećoj pravnoj sigurnosti, povredi načela nepristranosti (objektivnoj i subjektivnoj), volji da se donese ista odluka s istim dosegom i osnovom na istim razlozima umjesto da se nadomjesti gubitak prilike za pravodobno i odgovarajuće poštovanje tužiteljevih postupovnih prava.
                           
                        
            
                  3.
               
               
                  Treći tužbeni razlog temelji se na povredi članka 22.a Pravilnika o osoblju za dužnosnike Europske unije (u daljnjem tekstu: Pravilnik o osoblju), dužnosti pomoći i brižljivog postupanja u okviru postupka rasporeda, članka 22.c Pravilnika o osoblju i zaštite zviždača (whistleblower), obvezama dužne pažnje, neutralnosti, nepristranosti, objektivnosti, tužiteljeva prava na pravično postupanje po njegovu spisu od strane uprave i povredi njegovih legitimnih očekivanja i zlouporabi postupka. Taj je tužbeni razlog podijeljen na tri dijela:
                  
                              —
                           
                           
                              prvi dio temelji se na povredi članka 22.c Pravilnika o osoblju jer tijelo za imenovanje nije primijenilo postupak predviđen tom odredbom;
                           
                        
                              —
                           
                           
                              drugi dio temelji se na povredi dužnosti brižljivog postupanja;
                           
                        
                              —
                           
                           
                              treći dio temelji se na povredi načela objektivnosti, nepristranosti i neutralnosti tijela za imenovanje, povredi načela jednakog postupanja i nediskriminacije;
                           
                        
                              —
                           
                           
                              četvrti dio temelji se na povredi pravila o teretu dokazivanja.